Public procurement notice: Prior Information Notice Without Call For Competition
Published: 2016-01-06
Buyer: Ministerstvo vnútra Slovenskej republiky
Country: SK
Region: SLOVENSKÁ REPUBLIKA
Contract type: Services
CPV classification: 30210000 | 31730000 | 48800000 | 72000000 | 72200000

Technical requirements: Návrh, vybudovanie a technická správa systému pre kontrolu a evidenciu dodržiavania pravidiel cestnej premávky technickými prostriedkami Policajného zboru SR v rámci inštitútu objektívnej zodpovednosti.
Predmetom zákazky je poskytovanie komplexnej služby v rámci inštitútu objektívnej zodpovednosti, zahŕňajúcej návrh, vybudovanie, nasadenie, testovanie a odovzdanie systému pre kontrolu a evidenciu dodržiavania pravidiel cestnej premávky Technickými prostriedkami Policajného zboru SR v rámci inštitútu objektívnej zodpovednosti do riadnej prevádzky (ďalej len Systém) a prevádzka a podpora pre Systém po jeho prevzatí do riadnej prevádzky. Systém znamená komplexný systém zabezpečujúci automatizovaný ucelený proces kontroly dodržiavania pravidiel cestnej premávky na území Slovenskej republiky, ktoré sú bližšie definované v Súťažných podkladoch, Technickými prostriedkami Policajného zboru SR v rámci inštitútu objektívnej zodpovednosti, ktorý je ustanovený zákonom č. 8/2009 Z. z. o cestnej premávke v platnom znení (ďalej len Zákon), a konania o správnom delikte od jeho zaznamenania Technickými prostriedkami Policajného zboru SR tak, aby boli zozbierané relevantné a dostatočné dôkazové materiály, vrátane nevyhnutného overenia pravdivosti zaznamenaného správneho deliktu a zozbieraných dôkazových materiálov v Centre bezpečnosti dopravných systémov, až po automatizované vydanie platobného rozkazu podľa príslušných ustanovení platného Zákona.
a) musí umožňovať kontinuálnu automatizovanú kontrolu dodržiavania pravidiel cestnej premávky, ktoré sú bližšie definované v Súťažných podkladoch, celého dopravného prúdu v miestach určených Policajným zborom SR;
b) musí zabezpečiť simultánnu kontrolu rôznych typov porušení pravidiel cestnej premávky podľa požiadaviek Policajného zboru;
c) musí byť konfigurovateľný tak, aby bolo možné v každom mieste kontroly určenom Policajným zborom SR aplikovať nastavenia (limity, obmedzenia a pod.) platné pre dané miesto kontroly, prostredníctvom ktorých bude následne automatizovaným spôsobom vyhodnocované dodržiavanie pravidiel cestnej premávky;
d) musí byť konfigurovateľný tak, aby bolo možné v konkrétnom mieste kontroly pri rovnakom type porušenia pravidiel cestnej premávky aplikovať rôzne úrovne nastavenia (limity, obmedzenia a pod.), a to napr. podľa typu vozidla, času jazdy alebo využívaného pruhu pozemnej komunikácie, prostredníctvom ktorých bude následne automatizovaným spôsobom vyhodnocované dodržiavanie pravidiel cestnej premávky;
e) musí pokrývať celý proces konania o správnom delikte, a to od zistenia porušenia pravidiel cestnej premávky, cez zozbieranie a overenie všetkých relevantných dôkazových materiálov, až po vydanie platobného rozkazu, pričom celý proces musí byť automatizovaný s minimálnymi zásahmi obsluhy.
Predmet zákazky bude financovaný zo zdrojov nadobudnutých obstarávateľom poskytovanej z fondov Európskeho spoločenstva, z prostriedkov Európskych štrukturálnych a investičných fondov (EŠIF), prípadne z iných relevantných programov, fondov a finančných mechanizmov, z príspevku štátneho rozpočtu a z vlastných prostriedkov.